86 procent af de voksne ukrainere, der er kommet til Vesthimmerlands Kommune som flygtninge, er lige nu i job. Det er den højeste procent i hele landet.

Anastasia Skrebtsova stiller moppen fra sig og hiver sin telefon op af lommen. Med et oversættelseprogram på telefonen forsøger hun at forklare, hvilket job hun har forladt i Ukraine for at komme i sikkerhed i Danmark. Hun var kontorsansat og arbejdede med naturbeskyttelse i Dnipro. Nu gør hun rent på resortet HimmerLand. -	Jeg kan godt lide mit arbejde her. Det er et meget smukt sted, og jobbet er kun lidt hårdt, siger Anastasia Skrebtsova. Ubesatte stillinger er besat HimmerLand har ansat 10 ukrainske flygtninge. De arbejder primært i køkkenet og med rengørring, og de har besat stillinger, som resortet ellers havde svært ved at få besat. -	Vi kunne have sendt penge til Ukraine, men vores bidrag til krigen er at hjælpe dem, der kommet herop i arbejde, og så stod vi også og manglede arbejdskraft, og den udfordring hjælper de med at få løst for os, siger Pia Søgaard Jensen, der er HR-chef hos HimmerLand. Lige nu er der 2943 ukrainske flygtninge, der opholder sig i Nordjylland efter den særlov, der blev vedtaget, da krigen brød ud. 665 af dem er i beskæftigelse. Det svarer til, at 51 procent af de voksne ukrainere i Nordjylland har fået et job. Danmarksrekord i at få flygtninge i job I Vesthimmerlands Kommune er 86 procent af de ukrainske flygtninge i job. Det er den højeste procent i hele landet. Kommunen kan altså bryste sig med, at de er danmaksmestre i at få ukrainere i job. Komnunens arbejdsmarkedschef Lone Lollesgard har forsøgt at analysere sig frem til, hvorfor der er flere ukrainere, der kommer i job i Vesthimmerland end andre steder. -	Mit bedste bud er, at det skyldes, at vi kom rigtig tidligt i gang, fordi vi var en af de kommuner, der fik de første flygtninge, siger Lone Lollesgaard. Lige nu er der 248 ukrainske flygtninge i Vesthimmerlands Kommune. De er primært blevet ansat i landbrug og industri. Kommunen fokuserede på at kontakte virksomheder og finde daginstitutionspladser med det samme. Allerede i de første samtaler, som kommunens medarbejdere havde med de ukrainske flygtninge, stod det klart, at de fleste var meget opsatte på at komme i job meget hurtigt. Inden krigen brød ud, var der allerede en ukrainer ansat i landbruget i Vesthimmerland, og det mener arbejdsmarkedschefen også har været en klar fordel. -	Det betød, at virksomhederne åbnede op og var klar på at tage imod de her ukrainske medarbejdere. Det var ikke så fremmed for dem, siger Lone Lollesgaard. "Dansk er en svær sprog" På golfresortet HimmerLand er sproget en udfordring. Der var allerede ukrainere ansat, inden de ti flygtninge kom, og de har tolket for deres landsmænd. I køkkenet i Gatten bliver der talt en blanding af dansk, engelsk og ukrainsk. Tilsat lidt fagter med hænderne kan medarbejderne for det meste forstå hinanden nogenlunde. -	Sproget er vanskeligt. Jeg kan tale lidt dansk, og jeg går på sprogskole for at lære mere, siger Anastasia Skrebtsova. Personalet har allesammen downloadet en app på deres telefon, der kan oversætte fra dansk til ukrainsk og omvendt. I køkkenet forsøger Valentina Skozokhod at bruge appen til at fortælle os, hvor glad hun er for sit job. Appen får dog oversat det hele lidt mærkværdigt. -	 Jeg er meget glad for at arbejde i et bizart flot team. Folk er meget smukke. De har modtaget os meget smukt, oversætter appen, efter at  Valentina Skozokhod har talt ned i telefonen. På lånt tid De 10 ukrainske flygtninge har besat stillinger, som Himmerland ellers havde svært ved at besætte. På resortet ved de dog godt, at de formentlig kun har de ukrainske ansatte på lånt tid. -	Vores fornemmeste mål er, at den tid, de har her, er god. De skal komme herfra med nogle oplevelser og nye kompetencer. Så må vi jo løse mangel på arbejdskraft, når vi kommer dertil, siger HR-chef Pia Søgaard Jensen. Anastasia Skrebtsova har både sin mand og sin søn med til Danmark. Manden har fået job på  et landbrug. De håber alle sammen, at det kun er midlertidigt, de er her. -	Jeg er så taknemmelig for alt, hvad Danmark har gjort for os, men mit hjerte er i Ukraine. Jeg skal hjem til mit hus og mine venner. Jeg håber snart krigen er slut, siger Anastasia Skrebtsova.